|  |
| --- |
| **1** **เหตุการณ์สำคัญระหว่างงวดที่รายงาน** |

***การแพร่ระบาดของโรคติดเชื้อไวรัสโคโรน่า* 2019**

การแพร่ระบาดของโรคติดเชื้อไวรัสโคโรน่า 2019 (“การระบาดของโควิด19”) ยังคงส่งผลให้อุปสงค์ด้านพลังงานทั่วโลกและในประเทศ  
ลดต่ำลง และมีผลกระทบต่อผลการดำเนินงานของบริษัท สำหรับงวดสามเดือนสิ้นสุดวันที่ 31 มีนาคม พ.ศ. 2564

มาตรการทั่วโลกและในประเทศในการจำกัดการเดินทางภายในประเทศและระหว่างประเทศ เพื่อควบคุมการระบาดของโควิด19   
ที่ยังคงต่อเนื่องมาถึงปี พ.ศ. 2564 ได้ส่งผลให้อุปสงค์ของผลิตภัณฑ์ปิโตรเลียมในไตรมาสแรกยังคงอยู่ในระดับต่ำ ซึ่งปัจจัยนี้ส่งผลให้รายได้จากการขายในไตรมาสแรกของปี พ.ศ. 2564 ลดลงเป็นจำนวน 51 ล้านเหรียญสหรัฐอเมริกา หรือ 2,683 ล้านบาท ซึ่งคิดเป็น  
ร้อยละ 4 เมื่อเทียบกับช่วงเวลาเดียวกันในปี พ.ศ. 2563

การลดลงของอุปสงค์ในผลิตภัณฑ์ปิโตรเลียมเนื่องมาจากการระบาดของโควิด19 ในไตรมาสแรกของปี พ.ศ. 2564 อาจจะมีผลต่อเนื่องในอนาคต ซึ่งบริษัทได้ดำเนินการเพื่อให้มีผลกระทบที่น้อยที่สุดจากการลดลงในอุปสงค์ของลูกค้า

ในการรับมือจากผลกระทบในทั่วโลกจากการระบาดของโควิด19 บริษัทได้วางแผนและดำเนินการมาตรการเพื่อความต่อเนื่อง  
ทางธุรกิจโดยเป็นไปตามกฎระเบียบต่าง ๆ บริษัทยังคงประเมินผลกระทบต่อการดำเนินงานอย่างต่อเนื่อง รวมทั้งการวางแผนเพื่อรับมือกับเหตุการณ์ดังกล่าวเพื่อให้มีผลกระทบที่น้อยที่สุด

|  |
| --- |
| **2 นโยบายการบัญชี** |

**เกณฑ์ในการจัดทำข้อมูลทางการเงิน**

ข้อมูลทางการเงินระหว่างกาลได้จัดทำขึ้นตามมาตรฐานการบัญชีไทย ฉบับที่ 34 เรื่อง การรายงานทางการเงินระหว่างกาล และข้อกำหนดเพิ่มเติมอื่นเกี่ยวกับรายงานทางการเงินที่ออกภายใต้พระราชบัญญัติหลักทรัพย์และตลาดหลักทรัพย์

ข้อมูลทางการเงินระหว่างกาลนี้ควรอ่านควบคู่กับงบการเงินของรอบปีบัญชีสิ้นสุดวันที่ 31 ธันวาคม พ.ศ. 2563

ข้อมูลทางการเงินระหว่างกาลฉบับภาษาอังกฤษจัดทำขึ้นจากข้อมูลทางการเงินระหว่างกาลฉบับภาษาไทยที่จัดทำตามกฎหมาย   
ในกรณีที่มีเนื้อความขัดแย้งกันหรือมีการตีความในสองภาษาที่แตกต่างกัน ให้ใช้ข้อมูลทางการเงินระหว่างกาลฉบับภาษาไทยเป็นหลัก

นโยบายการบัญชีที่ใช้ในการจัดทำข้อมูลทางการเงินระหว่างกาลเป็นนโยบายเดียวกันกับนโยบายการบัญชีที่ใช้ในการจัดทำงบการเงินสำหรับปีบัญชีสิ้นสุดวันที่ 31 ธันวาคม พ.ศ. 2563 ทั้งนี้ บริษัทไม่ได้นำมาตรฐานการรายงานทางการเงินฉบับปรับปรุงมาถือปฏิบัติก่อนวันที่มีผลบังคับใช้สำหรับรอบระยะเวลาบัญชีที่เริ่มในหรือหลังวันที่ 1 มกราคม พ.ศ. 2565

|  |
| --- |
| **3 ข้อมูลจำแนกตามส่วนงาน** |

บริษัทผลิตผลิตภัณฑ์ปิโตรเลียมในประเทศไทยสำหรับตลาดในประเทศและต่างประเทศ โดยใช้ประโยชน์จากสินทรัพย์เดียวกัน   
บริษัทมีเพียงหนึ่งส่วนงานที่รายงาน คือ โรงกลั่น ผู้มีอำนาจตัดสินใจสูงสุดด้านการดำเนินงานสอบทานรายงานภายในซึ่งรายงาน  
ผลประกอบการของบริษัททั้งหมดเพื่อที่จะประเมินผลการปฏิบัติงานและจัดสรรทรัพยากร ผู้มีอำนาจตัดสินใจสูงสุดด้านการดำเนินงาน  
จะประเมินผลการปฏิบัติงานของส่วนงานที่รายงานโดยวัดผลจากรายได้ ต้นทุน กำไรขั้นต้น และกำไรก่อนดอกเบี้ยรับและดอกเบี้ยจ่าย ภาษีเงินได้ ค่าเสื่อมราคาและค่าตัดจำหน่าย ซึ่งเป็นข้อมูลเดียวกันกับข้อมูลทางการเงินนี้

รายได้หลักของบริษัทเกิดจากการขายผลิตภัณฑ์ปิโตรเลียมให้แก่ลูกค้า กล่าวคือการส่งผลิตภัณฑ์ปิโตรเลียม ซึ่งรวมถึง  
ก๊าซปิโตรเลียมเหลว น้ำมันเบนซิน น้ำมันเชื้อเพลิงอากาศยาน น้ำมันดีเซล น้ำมันเตา ยางมะตอย และผลิตภัณฑ์อื่นให้แก่ลูกค้า   
ผ่านทางเรือบรรทุก ทางรถบรรทุก หรือทางระบบท่อส่งผลิตภัณฑ์ ซึ่งบริษัทเสร็จสิ้นการปฏิบัติตามภาระที่ต้องปฏิบัติ ณ เวลาใดเวลาหนึ่ง

บริษัทมีรายได้ร้อยละ 45 (พ.ศ. 2563: ร้อยละ 52) มาจากรายได้รับจากบุคคลหรือกิจการที่เกี่ยวข้องกัน โดยจำนวนรายได้รับจากบุคคลหรือกิจการที่เกี่ยวข้องกันแสดงอยู่ในหมายเหตุข้อ 9

|  |
| --- |
| **4 สินทรัพย์และหนี้สินทางการเงิน** |

สินทรัพย์ทางการเงินซึ่งประกอบด้วย เงินสดและรายการเทียบเท่าเงินสด และลูกหนี้การค้าและลูกหนี้อื่น และหนี้สินทางการเงิน  
ซึ่งประกอบด้วยเงินกู้ยืมจากสถาบันการเงิน และหนี้สินหมุนเวียนอื่น แสดงด้วยราคาทุนตัดจำหน่าย มูลค่ายุติธรรมของสินทรัพย์และหนี้สินทางการเงินดังกล่าวไม่ได้มีความแตกต่างที่มีสาระสำคัญจากมูลค่าตามบัญชี

ณ วันที่ 31 มีนาคม พ.ศ. 2564 บริษัทมีหนี้สินอนุพันธ์ทางการเงินที่วัดมูลค่าด้วยมูลค่ายุติธรรมผ่านกำไรขาดทุน ซึ่งประกอบด้วย สัญญาแลกเปลี่ยนสกุลเงินและอัตราดอกเบี้ยจำนวน 5,312,427 ดอลลาร์สหรัฐอเมริกา หรือ 167,369,067 บาท (31 ธันวาคม พ.ศ. 2563: สินทรัพย์อนุพันธ์ทางการเงินจำนวน 4,595,786 ดอลล่าร์สหรัฐอเมริกา หรือ 138,838,484 บาท) โดยใช้เทคนิคการประเมินมูลค่าสำหรับการประเมินมูลค่ายุติธรรมระดับที่ 2 กล่าวคือ มูลค่ายุติธรรมของสัญญาแลกเปลี่ยนสกุลเงินและอัตราดอกเบี้ยคำนวณโดยใช้อัตราแลกเปลี่ยนล่วงหน้าที่กำหนดไว้ในตลาดที่มีการซื้อขายคล่อง และอัตราดอกเบี้ยล่วงหน้าที่อ้างอิงจากเส้นอัตราผลตอบแทน  
ที่สังเกตได้ (observable yield curves)

มูลค่ายุติธรรมของส่วนที่ไม่หมุนเวียนของเงินกู้ยืมระยะยาวจากสถาบันการเงินคำนวณจากมูลค่าปัจจุบันของกระแสเงินสดในอนาคตคิดลดด้วยอัตราดอกเบี้ยของเงินกู้ยืมของตลาด ณ วันที่ในรายงานทางการเงิน ซึ่งจัดเป็นมูลค่ายุติธรรมระดับที่ 2

|  |
| --- |
| **5 ลูกหนี้การค้า** |

ลูกหนี้การค้า สามารถวิเคราะห์ตามอายุหนี้ที่ค้างชำระได้ดังนี้

|  |  |  |  |  |
| --- | --- | --- | --- | --- |
|  | **หน่วย: ดอลลาร์สหรัฐอเมริกา** | | **หน่วย: บาท** | |
|  | **31 มีนาคม** | **31 ธันวาคม** | **31 มีนาคม** | **31 ธันวาคม** |
|  | **พ.ศ. 2564** | **พ.ศ. 2563** | **พ.ศ. 2564** | **พ.ศ. 2563** |
|  |  |  |  |  |
| ไม่เกิน 3 เดือน | 282,662,102 | 268,733,332 | 8,904,278,493 | 8,108,292,169 |
| 3 - 6 เดือน | - | - | - | - |
| 6 - 12 เดือน | - | - | - | - |
| เกินกว่า 12 เดือน | - | - | - | - |
| รวมลูกหนี้การค้า | 282,662,102 | 268,733,332 | 8,904,278,493 | 8,108,292,169 |
| หัก ค่าเผื่อหนี้สงสัยจะสูญ | - | - | - | - |
|  | 282,662,102 | 268,733,332 | 8,904,278,493 | 8,108,292,169 |

|  |
| --- |
| **6 สินค้าคงเหลือ** |

|  |  |  |  |  |
| --- | --- | --- | --- | --- |
|  | **หน่วย: ดอลลาร์สหรัฐอเมริกา** | | **หน่วย: บาท** | |
|  | **31 มีนาคม** | **31 ธันวาคม** | **31 มีนาคม** | **31 ธันวาคม** |
|  | **พ.ศ. 2564** | **พ.ศ. 2563** | **พ.ศ. 2564** | **พ.ศ. 2563** |
|  |  |  |  |  |
| น้ำมันดิบ | 164,991,765 | 119,506,945 | 5,198,098,556 | 3,609,922,381 |
| ผลิตภัณฑ์ปิโตรเลียม | 117,913,684 | 71,918,935 | 3,714,894,212 | 2,172,440,875 |
| สินค้าและวัสดุอื่น (สุทธิจากค่าเผื่อ) | 22,928,566 | 22,874,170 | 722,369,053 | 690,955,494 |
|  | 305,834,015 | 214,300,050 | 9,635,361,821 | 6,473,318,750 |
| น้ำมันดิบระหว่างทาง | 106,486,062 | 85,357,509 | 3,354,864,658 | 2,578,377,190 |
| สินค้าคงเหลือ - สุทธิ | 412,320,077 | 299,657,559 | 12,990,226,479 | 9,051,695,940 |

ภายใต้ข้อกำหนดของกระทรวงพลังงานบริษัทต้องตั้งสำรองน้ำมันไว้อย่างน้อยร้อยละ 4 ของปริมาณน้ำมันสำเร็จรูปที่ผลิตได้สำหรับจำหน่ายในประเทศ (พ.ศ. 2563: ร้อยละ 4) และต้องสำรองปริมาณน้ำมันสำเร็จรูปไว้อย่างน้อยร้อยละ 5 ของปริมาณน้ำมันสำเร็จรูป  
ที่นำเข้ามาในราชอาณาจักร (พ.ศ. 2563: ร้อยละ 5) ซึ่งปริมาณการสำรองนั้นขึ้นอยู่กับแผนการผลิตและปริมาณการผลิต ณ วันที่   
31 มีนาคม พ.ศ. 2564 สินค้าคงเหลือข้างต้นได้รวมน้ำมันดิบและน้ำมันสำเร็จรูปที่บริษัทจะต้องสำรองขั้นต่ำจำนวน 107,005,460 ดอลลาร์สหรัฐอเมริกา หรือ 3,371,228,417 บาท (31 ธันวาคม พ.ศ. 2563: 83,664,552 ดอลลาร์สหรัฐอเมริกา หรือ 2,527,238,377 บาท)

สำหรับงวดสามเดือนสิ้นสุดวันที่ 31 มีนาคม พ.ศ. 2564 บริษัทรับรู้ขาดทุนจากสินค้าและวัสดุอื่นล้าสมัยในงบกำไรขาดทุนเบ็ดเสร็จเป็นจำนวน 285,700 ดอลลาร์สหรัฐอเมริกา หรือ 8,842,920 บาท

|  |
| --- |
| **7 ที่ดิน อาคารและอุปกรณ์** |

การเปลี่ยนแปลงของที่ดิน อาคารและอุปกรณ์ สำหรับงวดสามเดือนสิ้นสุดวันที่ 31 มีนาคม พ.ศ. 2564 มีดังนี้

|  |  |  |
| --- | --- | --- |
|  | **หน่วย: ดอลลาร์สหรัฐอเมริกา** | **หน่วย: บาท** |
|  |  |  |
| ราคาตามบัญชีต้นงวด - สุทธิ | 799,694,980 | 24,156,226,332 |
| ซื้อสินทรัพย์ | 69,365 | 2,107,514 |
| ค่าเสื่อมราคา | (22,213,208) | (675,889,698) |
| ผลต่างของอัตราแลกเปลี่ยนจากการแปลงค่าข้อมูลทางการเงิน | - | 1,014,459,938 |
| ราคาตามบัญชีปลายงวด - สุทธิ | 777,551,137 | 24,496,904,086 |

|  |
| --- |
| **8 เงินกู้ยืม** |

การเปลี่ยนแปลงของเงินกู้ยืมสำหรับงวดสามเดือนสิ้นสุดวันที่ 31 มีนาคม พ.ศ. 2564 มีดังนี้

|  |  |  |
| --- | --- | --- |
|  | **หน่วย: ดอลลาร์สหรัฐอเมริกา** | **หน่วย: บาท** |
|  |  |  |
| มูลค่าตามบัญชีต้นงวด | 338,896,413 | 10,236,990,305 |
| ผลของการเปลี่ยนแปลงในอัตราแลกเปลี่ยนเงินตราต่างประเทศ | (9,790,090) | (308,438,743) |
| ผลต่างของอัตราแลกเปลี่ยนจากการแปลงค่าข้อมูลทางการเงิน | - | 440,021,011 |
| มูลค่าตามบัญชีปลายงวด | 329,106,323 | 10,368,572,573 |

บริษัทมีสัญญาเงินกู้ยืมระยะยาวกับสถาบันการเงินประกอบด้วยเงินกู้ยืมสกุลเงินดอลลาร์สหรัฐอเมริกาที่อัตราดอกเบี้ย 3 เดือน LIBOR บวกร้อยละ 1.70 และร้อยละ 1.75 และสกุลเงินเยนที่อัตราดอกเบี้ย 3 เดือน LIBOR บวกร้อยละ 0.73

มูลค่ายุติธรรมของเงินกู้ยืมส่วนที่หมุนเวียนมีมูลค่าเท่ากับราคาตามบัญชี เนื่องจากผลกระทบของอัตราคิดลดไม่มีสาระสำคัญ   
ส่วนมูลค่ายุติธรรมของส่วนที่ไม่หมุนเวียนของเงินกู้ยืมระยาวจากสถาบันการเงินไม่ได้มีความแตกต่างอย่างมีนัยสำคัญจากมูลค่าตามบัญชี ซึ่งวิธีการวัดมูลค่ายุติธรรมได้เปิดเผยไว้ในหมายเหตุข้อ 4

|  |
| --- |
| **9 รายการกับบุคคลหรือกิจการที่เกี่ยวข้องกัน** |

บุคคลหรือกิจการที่เกี่ยวข้องกันกับบริษัท หมายถึง บุคคลหรือกิจการที่มีอำนาจควบคุมบริษัทหรือถูกควบคุมโดยบริษัทไม่ว่าจะเป็นโดยทางตรงหรือทางอ้อม หรืออยู่ภายใต้การควบคุมเดียวกันกับบริษัท รวมถึงบริษัทที่ทำหน้าที่ถือหุ้น บริษัทย่อย และกิจการที่เป็นบริษัทในเครือเดียวกัน นอกจากนี้บุคคลหรือกิจการที่เกี่ยวข้องกันยังหมายรวมถึงบริษัทร่วมและบุคคลซึ่งถือหุ้นที่มีสิทธิออกเสียงไม่ว่าทางตรงหรือทางอ้อมและมีอิทธิพลอย่างเป็นสาระสำคัญกับบริษัท ผู้บริหารสำคัญ กรรมการหรือพนักงานของบริษัท ตลอดทั้งสมาชิก  
ในครอบครัวที่ใกล้ชิดกับบุคคลดังกล่าว และกิจการที่เกี่ยวข้องกับบุคคลเหล่านั้น

ในการพิจารณาความสัมพันธ์ระหว่างบุคคลหรือกิจการที่เกี่ยวข้องกันกับบริษัทแต่ละรายการ จะคำนึงถึงเนื้อหาของความสัมพันธ์มากกว่ารูปแบบทางกฎหมาย

ผู้ถือหุ้นรายใหญ่ของบริษัทคือ Chevron South Asia Holding Pte Ltd. ซึ่งจดทะเบียนในประเทศสิงคโปร์ บริษัทดังกล่าวถือหุ้นในบริษัทคิดเป็นจำนวนร้อยละ 60.56 จำนวนหุ้นที่เหลือร้อยละ 39.44 ถือโดยบุคคลทั่วไป บริษัทที่มีอำนาจควบคุมสูงสุดของบริษัท คือ Chevron Corporation ซึ่งจดทะเบียนในประเทศสหรัฐอเมริกา

|  |  |  |
| --- | --- | --- |
| **กิจการที่เกี่ยวข้องกัน** | **ลักษณะความสัมพันธ์** | **ธุรกรรมหลักที่เกี่ยวข้องกับบริษัท** |
|  |  |  |
| Chevron South Asia Holding Pte. Ltd. | ผู้ถือหุ้นใหญ่ | การถือหุ้นในบริษัท |
|  |  |  |
| บริษัทในเครือเดียวกัน | กิจการที่เกี่ยวข้องกับบริษัท  ที่มีอำนาจควบคุมสูงสุด | การจัดหาน้ำมันดิบและวัตถุดิบให้กับบริษัท  และซื้อผลิตภัณฑ์ต่าง ๆ จากบริษัท |

รายการต่อไปนี้เป็นรายการกับบุคคลหรือกิจการที่เกี่ยวข้องกัน

**ก) รายได้จากการขายสินค้าและบริการ**

|  |  |  |  |  |
| --- | --- | --- | --- | --- |
|  | หน่วย: ดอลลาร์สหรัฐอเมริกา | | หน่วย: บาท | |
| **สำหรับงวดสามเดือนสิ้นสุดวันที่** | 31 มีนาคม | 31 มีนาคม | 31 มีนาคม | 31 มีนาคม |
|  | **พ.ศ. 2564** | **พ.ศ. 2563** | **พ.ศ. 2564** | **พ.ศ. 2563** |
|  |  |  |  |  |
| รายได้จากการขายสินค้า |  |  |  |  |
| กับบริษัทในเครือเดียวกัน |  |  |  |  |
| - บริษัท เชฟรอน (ประเทศไทย) จำกัด | 521,723,585 | 608,910,440 | 15,892,900,371 | 19,150,842,237 |
| - บริษัทอื่นในเครือเดียวกัน | 30,014,620 | 48,626,784 | 914,314,366 | 1,529,360,984 |
|  | 551,738,205 | 657,537,224 | 16,807,214,737 | 20,680,203,221 |
|  |  |  |  |  |
| รายได้จากการให้บริการ  กับบริษัทในเครือเดียวกัน | 246,476 | - | 7,508,233 | - |

รายการขายที่เกิดขึ้นกับบริษัทข้างต้นเป็นไปตามเงื่อนไขและข้อตกลงในเชิงพาณิชย์ซึ่งอ้างอิงจากราคาตลาด

**ข) การซื้อสินค้าและบริการ**

|  |  |  |  |  |
| --- | --- | --- | --- | --- |
|  | **หน่วย: ดอลลาร์สหรัฐอเมริกา** | | **หน่วย: บาท** | |
| **สำหรับงวดสามเดือนสิ้นสุดวันที่** | 31 มีนาคม | 31 มีนาคม | 31 มีนาคม | 31 มีนาคม |
|  | **พ.ศ. 2564** | **พ.ศ. 2563** | **พ.ศ. 2564** | **พ.ศ. 2563** |
|  |  |  |  |  |
| การซื้อสินค้ากับบริษัทในเครือเดียวกัน | 507,785,284 | 523,792,312 | 15,468,307,666 | 16,473,792,020 |
|  |  |  |  |  |
| การซื้อบริการกับบริษัทในเครือเดียวกัน | 1,199,304 | 1,335,619 | 36,533,558 | 42,006,556 |

รายการซื้อที่เกิดขึ้นกับบริษัทข้างต้นเป็นไปตามเงื่อนไขและข้อตกลงในเชิงพาณิชย์ซึ่งอ้างอิงจากราคาตลาด

**ค) ยอดค้างชำระที่เกิดจากการซื้อ/ขายสินค้าและบริการ**

ยอดคงเหลือ ณ วันสิ้นรอบระยะเวลารายงานที่เกี่ยวข้องกับรายการกับบริษัทในเครือเดียวกัน มีดังนี้

|  |  |  |  |  |
| --- | --- | --- | --- | --- |
|  | **หน่วย: ดอลลาร์สหรัฐอเมริกา** | | **หน่วย: บาท** | |
|  | 31 มีนาคม | 31 ธันวาคม | 31 มีนาคม | 31 ธันวาคม |
|  | **พ.ศ. 2564** | **พ.ศ. 2563** | **พ.ศ. 2564** | **พ.ศ. 2563** |
|  |  |  |  |  |
| ลูกหนี้ | 114,188,553 | 120,879,859 | 3,596,658,821 | 3,649,596,308 |
| เจ้าหนี้ | 181,587,173 | 134,068,285 | 5,720,940,202 | 4,049,773,862 |

**ง) ค่าตอบแทนคณะกรรมการและผู้บริหาร**

ค่าตอบแทนที่จ่ายหรือค้างจ่ายสำหรับผู้บริหาร มีดังนี้

|  |  |  |  |  |
| --- | --- | --- | --- | --- |
|  | **หน่วย: ดอลลาร์สหรัฐอเมริกา** | | **หน่วย: บาท** | |
| **สำหรับงวดสามเดือนสิ้นสุดวันที่** | 31 มีนาคม | 31 มีนาคม | 31 มีนาคม | 31 มีนาคม |
|  | **พ.ศ. 2564** | **พ.ศ. 2563** | **พ.ศ. 2564** | **พ.ศ. 2563** |
|  |  |  |  |  |
| - เงินเดือนและผลประโยชน์ระยะสั้นอื่น | 1,635,082 | 2,062,149 | 49,808,361 | 64,856,663 |
| - ผลประโยชน์เมื่อเกษียณอายุ | 36,559 | 48,284 | 1,113,677 | 1,518,577 |
|  | 1,671,641 | 2,110,433 | 50,922,038 | 66,375,240 |

|  |
| --- |
| **10 การค้ำประกันโดยธนาคาร** |

ณ วันที่ 31 มีนาคม พ.ศ. 2564 บริษัทมีหนังสือค้ำประกันจากธนาคารเกี่ยวกับการใช้ที่ดินในนิคมอุตสาหกรรมมาบตาพุด การใช้ไฟฟ้า ภาษีมูลค่าเพิ่ม และอื่น ๆ เป็นจำนวนเงินรวมทั้งสิ้น 3.21 ล้านดอลลาร์สหรัฐอเมริกา หรือ 101.09 ล้านบาท

|  |
| --- |
| **11 ภาระผูกพัน** |

ณ วันที่ 31 มีนาคม พ.ศ. 2564 บริษัทมีภาระผูกพันดังต่อไปนี้

1. ค่าเครื่องจักรและอุปกรณ์ ค่าซ่อมแซมและบำรุงรักษา และค่าติดตั้งที่ยังไม่แล้วเสร็จ เป็นเงินประมาณ 3.81 ล้านดอลลาร์สหรัฐอเมริกา หรือ 120.03 ล้านบาท
2. ค่าวัตถุดิบและค่าพลังงานซึ่งรวมถึงน้ำมันดิบ ไฮโดรเจน ก๊าซธรรมชาติ และไฟฟ้าสำรองเป็นเงินประมาณ 649.76 ล้านดอลลาร์สหรัฐอเมริกา หรือ 20,470.94 ล้านบาท

|  |
| --- |
| **12 การอนุมัติข้อมูลทางการเงิน** |

ข้อมูลทางการเงินระหว่างกาลนี้ได้รับอนุมัติโดยคณะกรรมการบริษัท เมื่อวันที่ 11 พฤษภาคม พ.ศ. 2564